প্রকৃত অপরাধের চেয়েও ভয়ংকর হল মানুষের মনের অপরাধ-ভীতি। আমাদের দেশের জনমনে এমনিতেই অপরাধ-ভীতি প্রবল, এর উপর তাদের মধ্যে যদি জঙ্গিদের ডাকাত কিংবা ডাকাতদের জঙ্গি হওয়ার ভয় ঢুকে পড়ে, তাহলে আলোচিত কাঠগড়া ব্যাংক ডাকাতির প্রেক্ষিতে মানুষের মনে যে প্রতিরোধবোধ তৈরি হয়েছিল তা চিরতরেই হারিয়ে যাবে। ভেঙ্গে পড়বে অপরাধ নির্মূলে কমিউনিটির সহযোগিতা ও প্রতিরোধ ব্যবস্থা। এর ফলে আইন মান্যকারী জনগণ নিজেদের গুটিয়ে নিয়ে বিচ্ছিন্নভাবে আত্মরক্ষার চেষ্টায় ব্যস্ত হয়ে পড়বে। জনগণ সমষ্টিগতভাবে অকার্যকর হবে এবং সাথে সাথে অকার্যর হবে পুলিশিং ব্যবস্থাও। তাই সাবধান! প্রকৃত বাঘের অস্তিত্ব নিশ্চিত না হয়ে বাঘ! বাঘ!! বলে চিৎকার দেয়া বুদ্ধিমানের কাজ নয়।